
Indonesian kieli 


Indonesian kieli (Bahasa Indonesia ) on Indonesian 
virallinen kieli. Sitä puhuu äidinkielenään 20-30 
miljoonaa ihmistä, vieraana kielenä yli 140 miljoonaa 
ihmistä pääasiassa Indonesiassa. Indonesia kuuluu 
länsi-malaiji-polynesialaisiin kieliin, ja on erittäin 
läheistä sukua malaijille. 

Indonesian kieli erosi malaijin kielestä virallisesti 
Bahasa Indonesia -konferenssissa Jakartassa 28. 
lokakuuta 1928, ja siitä tehtiin samalla Indonesian 
saariston virallinen kieli. Saaristossa puhuttu kieli 
poikkesi toki tätä ennenkin melko paljon mantereella 
puhuttavasta malaijista. Indonesia itsenäistyi 17. 
elokuuta 1945, ja indonesian kieli on tämän jälkeen 
muuttunut nopeaa tahtia, erityisesti sanastoltaan, joka 
on laajentunut lainasanoilla. Lainoja on otettu 
erityisesti jaavan, sanskritin, englannin ja hollannin 
kielistä, uskonnon ansiosta myös arabialaisperäisiä 
sanoja on melko paljon. 

Kirjoitus 


Indonesian kieli 



Oma nimi 

Bahasa Indonesia 

Muu nimi 

indo n es ia 

Tiedot 

Virallinen Indonesia 

kieli gSI Itä-Timor (de facto) 

Puhujia 250 miljoonaa 

Kirjaimisto latinalainen kirjaimisto 
Kielenhuolto Badan Pengembangan dan 
Pembinaan Bahasa^ 

Kielitieteellinen luokitus 

Kielikunta 

austronesialaiset kielet 

Kieliryhmä 

malaijilais-polynesialaiset kielet 


malaijilaiset kielet 

Kielikoodit 

ISO 639-1 

id 

ISO 639-2 

ind 

ISO 639-3 

ind (http://www-01.sil.org/iso639- 


3/documentation.asp?id=ind) 


Ohje 


Indonesiaa kirjoitetaan latinalaisella aakkostolla ja lausutaan yleisesti ottaen niin kuin kirjoitetaankin, ja 
melko pitkälle samalla tavalla kuin suomea. Merkittävimmät poikkeavuudet kirjoituksen ja lausumisen 
välillä ovat: 

1. E-kirjain. Indonesian kielessä on kolme erilaista lausumistapaa kirjaimelle e: (1) kuten a 
englannin sanassa make, (2) kuten suomen e ja (3) kuten e englannin sanassa open (eli 
schvva). Puhekielessä jälkimmäinen usein katoaa, kun se on sanan ensimmäisessä tavussa 
(kuten esimerkiksi ranskan kielessä), esimerkiksi sekarang ('nyt') ääntyy [skarang]. Näitä 
kolmea e-kirjainta ei normaalisti erotella mitenkään painetussa tekstissä, osa oppikirjoista 
käyttää merkintöjä (1) e, (2) e (3) e. Indonesian eri murteissa e ja e poikkeavat usein 
huomattavasti näistä ohjeista. 

2. Jotkut lainasanat lausutaan kuten kielessä josta ne on lainattu. 










































3. Indonesian kirjoitustapa uudistettiin vuonna 1972, uuden kirjoitustavan nimi on EYD: Ejaan 
Yang Disempurnakan (perfect spelling). Muutokset olivat: ch => kh, dj => j, j =» y, nj => ny, sj 
=» sy. 

4. Ennen vuotta 1972 voimassa ollut kirjoitustapa käytti angka dua: a, yläindeksiä osoittamassa 
sanan kahdennusta, EYD:ssä sanat kirjoitetaan väliviivalla erotettuna, esimerkiksi buku 2 vs. 
buku-buku. 

5. Useilla sanoilla, erityisesti puhekielessä, on useita kirjoitus- tai lausuntatapoja. 

Lausuminen 


Indonesian vokaalit ovat z, edellä mainitut kolme e:tä, a, u ja o. Diftongeja ei ole, joskin tiettyjä 
vokaaliyhdistelmiä lausutaan hieman diftongin tapaan (esimerkiksi au). Pitkiä vokaaleja ei ole myöskään, 
vaan samanlaisia peräkkäisiä vokaaleja lausutaan erikseen, esimerkiksi maaf ('anteeksi') ääntyy ma-af. 

Konsonanteista suomen ääntämyksestä poikkeavat: 

■ c lausutaan kevyehkönä fs-tapaisena äänteenä 

■ j lausutaan c/z-tapaisena äänteenä 

■ y lausutaan kuten suomen j 

■ ngg on äng-äänne (ng), jota seuraa g-äänne 

Sanan paino indonesiassa on periaatteessa sanan toiseksi viimeisellä tavulla, mutta se vaihtelee eri 
murteissa. Paino ei ole kuitenkaan kovin merkittävä tekijä indonesian kielessä. 

Kielinäyte 


»Semua orang dilahirkan merdeka dan mempunyai martabat dan hak-hak yang sama. Mereka dikaruniai 
akal dan hati nurani dan hendaknya bergaul satu sama lain dalam semangat persaudaraan.» 

Suomeksi: 

»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja 
omatunto, ja heidän on toimittava toisiaan kohtaan veljeyden hengessä.» 

(YK:n ihmisoikeuksien yleismaailmallisen julistuksen 1. artikla) £23 

Lähteet 


1. pusatbahasa.kemdiknas.go (http://pusatbahasa.kemdiknas.go.id/lamanbahasa/) Badan 
Pengembangan dan Pembinaan Bahasa. Viitattu 3.3.2012. 

2. Yhdistyneiden kansakuntien ihmisoikeusvaltuutetun toimisto (https://www.ohchr.org/EN/UDHR/ 
Pages/Language.aspx?LanglD=inz) 

Aiheesta muualla 


■ Learn Indonesian online (http://www.101languages.net/indonesian/) (englanniksi) 

■ Indonesian in 7 days (http://www.seasite.niu.edu/indonesian/percakapan/indonesia7days/indo 
7days_fs.htm) 

■ Bahasa Indonesia Flash Thesaurus (http://thesaurus.art.officelive.com/Documents/FlashThesa 
urus.html) 







Austronesialaiset kielet 

abadi | abung | adonara | alune | anuta | atseh | ’auhelawa | badui | bali | belait | bugi | buru | cebuano | chuuk 
etelämarquesas | fidzi | gao | havaiji | hiligaino | iloko | indonesia | jaava | japi | karoliini | kiribati | madura 
malagassi | malaiji | maori | minangkabau | mokerang | nauru | palau | pingelap | pohjoismarquesas | rapanui 
samoa | sunda | tagalog | tahiti | taroko | tetum | tikopia | timor | tonga | tsamorro | tuvalu | wanukaka | watubela 


Noudettu kohteesta ”https://fi.wikipedia.org/w/index.php?title=lndonesian_kieli&oldid=19009531” 

